পুরনো যোদ্ধাতে আস্থা রেখেই কলকাতা পুরভোটের প্রার্থী তালিকা ঘোষণা করল তৃণমূল। অধিকাংশ পুরনো প্রার্থীকেই  এবার টিকিট দিয়েছে দল। একশো চুয়াল্লিশটি ওয়ার্ডে নতুন মুখ ৪৮, মহিলা প্রার্থীর সংখ্যা ৬৬, সংখ্যালঘু প্রার্থী ২০ জন। প্রার্থী তালিকায় জায়গা করে নিয়েছেন একাধিক নেতার ছেলেমেয়ে,আত্মীয় পরিজনরা।
 ওয়েব ডেস্ক: পুরনো যোদ্ধাতে আস্থা রেখেই কলকাতা পুরভোটের প্রার্থী তালিকা ঘোষণা করল তৃণমূল। অধিকাংশ পুরনো প্রার্থীকেই  এবার টিকিট দিয়েছে দল। ১৪৪টি ওয়ার্ডে নতুন মুখ ৪৮, মহিলা প্রার্থীর সংখ্যা ৬৬, সংখ্যালঘু প্রার্থী ২০ জন। প্রার্থী তালিকায় জায়গা করে নিয়েছেন একাধিক নেতার ছেলেমেয়ে,আত্মীয় পরিজনরা। পুরভোটের দিনক্ষণ এখনও ঘোষণা হয়নি। লালবাড়ির  দখল ধরে রাখতে মাঠে নেমে পড়ল শাসক শিবির। প্রথম রাউন্ডেই বিরোধীদের পিছনে ফেলে ১৪৪টি ওয়ার্ডে পূর্ণাঙ্গ প্রার্থী তালিকা ঘোষণা করে দিল তৃণমূল কংগ্রেস। 
 ঘাড়ের কাছে নিঃশ্বাস ফেলছে বিজেপি।  ঘরেও মুকুল চাপ। তাই এক্সপিরিমেন্টের পথে না হেঁটে  পুরনো যোদ্ধাদের ওপরই ভরসা রেখেছেন তৃণমূল নেত্রী। একশো চুয়াল্লিশজন প্রার্থীর মধ্যে নতুন মুখ ৪৮জন। কিছুটা হলেও কি পরিবারতন্ত্রের ওপর ভরসা রাখছে শাসক শিবির? প্রার্থী তালিকা থেকে কিন্তু তেমনই ইঙ্গিত স্পষ্ট। এবার পুরভোটে তালিকায় রয়েছেন একাধিক নেতার ছেলেমেয়ে ও আত্মীয়রা। 
তালিকা থেকে উল্লেখযোগ্যভাবে বাদ পড়েছেন রাজীব দেব, দুর্গাদাস ব্যানার্জি, গৌতম বসু, অনিতা বসু। প্রার্থী তালিকা ঘোষণা হলেও,বেশকিছু ওয়ার্ডের প্রার্থী নিয়ে ইতিমধ্যেই দলের অন্দরে ক্ষোভ দানা বাঁধছে।